শাওয়ার
শাওয়ার (আরবি: شاور بن مجير السعدي) (মৃত্যু ১৮ জানুয়ারি ১১৬৯) ছিলেন ফাতেমীয় মিশরের উজির। উজির হলেও তিনি কার্যত শাসক ছিলেন। ১১৬২ সালের ডিসেম্বর থেকে ১১৬৯ সালে নিহত হওয়ার পূর্ব পর্যন্ত তিনি উজিরের পদে ছিলেন। তিনি সালাহউদ্দিনের চাচা শিরকুহর হাতে নিহত হন। শাওয়ার দ্রুত মিত্রতা পরিবর্তন করতেন। শত্রুর হস্তগত না হওয়ার জন্য তিনি রাজধানী ফুসতাত শহর জ্বালিয়ে দেয়ার নির্দেশ দিয়েছিলেন।